**Telki Község Önkormányzat**

**Képviselő-testületének**

**../2019. ( I......) önkormányzati rendelete**

**Telki Község Helyi Építési Szabályzatáról és Szabályozási tervéről szóló**

**15/2016. (XII.13.) önkormányzati rendelet módosításáról**

Telki Község Önkormányzatának Képviselőtestülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (Xl. 8.) Korm. rendelet 38**.** § (2) bekezdésében biztosított jogkörében eljáró Pest Megyei Kormányhivatal Építésügyi, Hatósági, Oktatási és Törvényességi Felügyeleti Főosztály Építésügyi Osztály, Pest Megyei Kormányhivatal Környezetvédelmi és Természetvédelmi Főosztály, Közép-Duna - völgyi Vízügyi Igazgatóság, Pest Megyei Katasztrófavédelmi Igazgatóság, Budapest Főváros Kormányhivatala Kormánymegbízott, Pest Megyei Kormányhivatal Műszaki Engedélyezési és Fogyasztóvédelmi Főosztály Bányászati Osztály, Pest Megyei Kormányhivatal Műszaki Engedélyezési és Fogyasztóvédelmi Főosztály**,** Pest Megyei Kormányhivatal Érdi Járási Hivatal Járási Építésügyi és Örökségvédelmi Hivatal Örökségvédelmi Osztály, Pest Megyei Kormányhivatal Földhivatali Főosztály, Pest Megyei Kormányhivatal Földművelésügyi és Erdőgazdálkodási Főosztály, Budaörsi Rendőrkapitányság Budakeszi Rendőrőrs Rendészeti Alosztály, Nemzeti Média- és Hírközlési Hatóság Építmény Engedélyezési Osztály, Állami Népegészségügyi és Tisztiorvosi Szolgálat Országos Tisztifőorvosi Hivatal, Magyar Közút Nonprofit Zrt., Közlekedésfejlesztési Koordinációs Központ, Nemzeti Infrastruktúra Fejlesztő Zrt., Pest Megye Főépítésze, Budajenő Polgármesteri Hivatal, Nagykovácsi Polgármesteri Hivatal, Páty Község Polgármesteri Hivatal, Tök Polgármesteri Hivatal véleményének kikérésével és a partnerségi egyeztetés szabályainak megfelelően a következőket rendeli el:

**1. §**

1. Telki Község Önkormányzata Képviselőtestületének Telki Község Helyi Építési Szabályzatáról és Szabályozási tervéről szóló 15/2016. (XII.13.) önkormányzati rendelete (a továbbiakban: Rendelet) 38.§ (1) bekezdése 3. táblázata az alábbi 24. sorral egészül ki:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | A | B | C | | D | E | | F | | G | | H | |
| 1 | **Építési övezet**  **jele** | **A kialakítható telek** | | | **Az építési övezetben** | | | | | | | | |
| 2 | **legkisebb területe** | | **kialakítható legkisebb telek-szélessége/**  **mélysége** | **a beépítési mód** | | **a beépítettség megengedett legnagyobb mértéke** | | **az épület-magasság**  **megengedett legnagyobb mértéke** | | **a zöldfelület legkisebb mértéke** | | **legnagyobb**  **megengedett**  **terepszint**  **alatti**  **beépítettség** |
| 3 |  | (m2) | | (m) | rövidítés | | (%) | | (m) | | (%) | | (%) |
| 24 | Vt-Kt-S | 1000 | |  | SZ | | 65 | | 7,5 | | 15 | |  |

1. A Rendelet 38.§-a az alábbi (18) bekezdéssel egészül:
2. A **Vt-Kt-S** jelű építési övezetben
3. kizárólag alapintézmények épületei és azok fő rendeltetését funkcionálisan kiegészítő kulturális, szállás jellegű és sport rendeltetésű épületek helyezhetők el;
4. a kialakult telkek tovább nem oszthatók;
5. kerítés a közterületek felől a telekhatáron nem, csak az épület közterület felőli homlokzatának vonalában vagy attól hátrahúzva létesíthető;
6. elegendő a vonatkozó előírások szerinti személygépkocsi elhelyezési kötelezettség 50 %-át biztosítani és a parkolás a telekhatártól mért 200 méteren belül más önkormányzati telken, valamint közterületen is biztosítható. Utóbbi esetben – a külön idejű használatra tekintettel – a szabályozási terven szereplő P+R parkolók is figyelembe vehetők.

**2. §**

A Rendelet 1. melléklete e rendelet 1. melléklete szerint módosul.

**3. §**

Ez a rendelet a kihirdetését követő napon lép hatályba.

|  |  |
| --- | --- |
| Deltai Károly  polgármester | dr. Lack Mónika  jegyző |

# 1.sz. MELLÉKLET

A MODULÁRT Kft. által készített Telki új Sportcsarnok 2018. szeptemberi építési engedélyezési tervének tervlapjai